./data/phi0474/phi013/phi0474.phi013.perseus-lat2.xml
M. Tullius Cicero
is et nudius tertius in custodiam civis Romanos dedit et							supplicationem mihi decrevit et indices hesterno die maximis praemiis							adfecit  iam hoc nemini dubium est qui reo custodiam,								quaesitori gratulationem, indici praemium decrerit, quid de tota re et causa iudicarit  at vero C Gaius Caesar intellegit legem Semproniam esse de civibus Romanis							constitutam; qui autem rei publicae sit hostis eum civem esse nullo modo							posse: denique ipsum latorem Semproniae legis iussu populi poenas rei publicae dependisse  idem ipsum Lentulum, largitorem et							prodigum, non putat, cum de pernicie populi Romani, exitio huius urbis							tam acerbe, tam crudeliter cogitarit, etiam appellari posse popularem 								itaque homo mitissimus atque lenissimus non dubitat P Publium Lentulum aeternis tenebris vinculisque mandare et sancit in							posterum ne quis huius supplicio levando se iactare et in pernicie populi Romani posthac popularis esse							possit  adiungit etiam publicationem bonorum, ut omnis animi							cruciatus et corporis etiam egestas ac mendicitas consequatur